ด้วยสายใยรัก

ด้วยสายใยรัก () เป็นซีรีส์มังงะญี่ปุ่น แต่งเรื่องและวาดภาพโดยเก็งโงโร ทางาเมะ ตีพิมพ์ในนิตยสารแอ็กชันรายเดือนตั้งแต่ปี พ.ศ. 2557 ถึง พ.ศ. 2560 ซีรีส์มังงะมีลิขสิทธิ์ในประเทศไทยโดยสำนักพิมพ์เดกซ์เพรส ได้รับการดัดแปลงเป็นละครโทรทัศน์คนแสดงโดยเอ็นเอชเคในปี พ.ศ. 2561 เรื่องราวเกี่ยวความสัมพันธ์ระหว่างยาอิจิ คุณพ่อเลี้ยงเดี่ยว คานะ ลูกสาวของเขา และไมค์ ฟลานากัน สามีชาวแคนาดาของน้องชายฝาแฝดของยาอิจิที่เหินห่างและเพิ่งเสียชีวิตไปไม่นาน

ซีรีส์มังงะเน้นที่แก่นเรื่องเกี่ยวกับโฮโมโฟเบีย ความแตกต่างทางวัฒนธรรม และครอบครัว ได้ชื่อว่ามีความแตกต่างจากผลงานมังงะก่อนหน้าของทางาเมะที่เน้นไปที่เรื่องเกย์อีโรติกกับซาดิสม์และมาโซคิสม์ ด้วยสายใยรักได้รับเสียงชื่นชมอย่างล้นหลายจากนักวิจารณ์ และชนะเลิศรางวัลไอส์เนอร์ สาขาสื่อสิ่งพิมพ์นานาชาติฉบับสหรัฐยอดเยี่ยม, รางวัลเทศกาลศิลปะสื่อญี่ปุ่น และรางวัลสมาคมนักเขียนการ์ตูนญี่ปุ่น

 อ้างอิง 

 แหล่งข้อมูลอื่น 
 เว็บไซต์ทางการของละครคนแสดงดัดแปลง —เอ็นเอชเค 


หมวดหมู่:มังงะที่ตีพิมพ์ในปี พ.ศ. 2557
หมวดหมู่:ละครโทรทัศน์ญี่ปุ่นที่เค้าโครงมาจากมังงะ
หมวดหมู่:การ์ตูนญี่ปุ่นแนวนาฏกรรม
หมวดหมู่:ความหลากหลายทางเพศในอนิเมะและมังงะ
หมวดหมู่:การ์ตูนญี่ปุ่นแนวเซเน็ง
หมวดหมู่:เดกซ์เพรส
หมวดหมู่:หนังสือการ์ตูนที่มีฉากในโตเกียว